Source: http://www.klanhaboru.hu/rules.php?rule=2
Timestamp: 2013-06-20 06:29:13
Document Index: 1081877

Matched Legal Cases: ['§1', '§2', '§3', '§4', '§5', '§6', '§7', '§8', '§9', '§10', '§11', '§12', '§13']

WIKI - Szabályok - Support - Fórum - Speed - Statisztika - TW Stats - Dicsőség Csarnoka - Support Csapat - Eszköztár
§1) Egy felhasználói fiók játékosonként
Minden játékosnak csak egy fiókja lehet világonként, kivéve a fiók-helyettesítőé. Tilos más játékossal megosztanod a jelszavad. Másodfiók vitele tilos.
Egy másik fiók jelszavának ismerete, tárolása, elkérése azon a világon ahol játszol teljes mértékben tiltott. Ha egy másik játékos megadja neked a jelszavát, azonnal jelentened kell, különben saját fiókod kerül zárolás alá. A könnyített világ kivételével engedélyezett több embernek együtt vinni egy fiókot, abban az esetben, ha nem lépnek be egy másik fiókba sem azon a világon. Nem engedélyezett, hogy a sajátodon kívül bármilyen más fiókba belépj jelszóval, akkor sem, ha családtagról van szó. Ahhoz hogy más fiókba belépj, helyettesítővé kell válnod. Szigorúan tilos más játékost erőszakkal rávenni arra, hogy engedjen be a fiókjába. Minden belépési/feltörési kísérletet a rendszer rögzít, és szigorú büntetést von maga után. Tilos egynél több játékosnak belépnie azonos fiókba egy időben. Tilos más jelszavának találgatása és feltörése. Kérünk, olyan jelszót válassz, amit nehéz kitalálni. Tilos más fiókjával játszani, amíg ő nem elérhető. Ha egy szobatárs használja a fiókod, kötelező a fiók-helyettesítő lehetőséget használni. » részletek
§2) Legális fiókátadás szabályai
Arra kérünk mindenkit, legyen óvatos, ha egy új fiókot átvesz, illetve ha egy kisebb fiókot nagyobbra cserél. A felelősség a tietek; ha az átvett fiók szabálytalanság miatt zárolás alá kerül, nem hivatkozhatsz arra, hogy új tulajdonos vagy. Minden esetben előre kell jelezni az átvételt a support felé, azért, hogy az admin átírhassa a regisztrációs e-mail címeket. E nélkül minden fiókátadás szabálytalan, és multizásnak minősül.
Fontos: amennyiben átadod a fiókod, az többé nem tartozik hozzád. Ha meggondolod magad, és megpróbálod visszaszerezni a fiókot vagy a fiók irányítását, úgy az multizásnak minősül, vagy illegális belépésnek.
Legális fiókátadás módja:
A következő adatokra van ehhez szükségünk: átadó regisztrációs e-mail cím átvevő játékos neve új, e-mail cím Ezek után mi megcsináljuk az e-mail átírását, és onnantól az új tulajdonosé a fiók/regisztráció. Új tulajdonos belépése: lekér egy jelszó-emlékeztetőt, majd jelszót változtat, és élvezi a játékot. Fontos: olyan új e-mail kell, ami még nem volt regisztrálva a rendszerben. Az átvevőnek a jelenlegi fiókját törölnie kell és oda többet nem léphet be, ha azonos világon vesz át fiókot! §3) Megosztott internetkapcsolat használata
Interakció – Két vagy több közös internetkapcsolatot használó fiók szerepel az ügyben csak. Közöttük tilos támadás indítása, támogatás, vagy nyersanyag kereskedelem használata azonos kapcsolatot használó játékosok között.
Koordináció – Két vagy több közös internetkapcsolatot használó fiók valamint egy harmadik KÜLSŐ fiók szerepel az ügyben. Támadás, támogatás vagy nyersanyag küldése egy játékosnak olyan fiókokból, akik azonos internet kapcsolatot használnak.A megosztott internet kapcsolatot mindig be kell jelenteni. A szabályzat szerint a 3. közös gépes belépés az az időtartam, amikor ezt legkésőbb jelenteni kell. Ez a szabály mindenkire vonatkozik, aki megosztva vagy hálózatban használja a számítógépét más játékosokkal. A közös hálózat lehet egy háztartás, munkahely, vagy iskola. Minden játékos, aki tudatosan és rendszeresen használ megosztott internet kapcsolatot, fel kell vegye az összes többi játékost, aki ugyan azt a kapcsolatot használja, a „Beállítások – megosztott internet kapcsolat” alatt. Helyettesítés alatt álló fiókoknak ezt nem kell megtenniük. Amennyiben 3 belépésnél kevesebb ideig használjátok a megosztott internet kapcsolatot, akkor nem kell bejelölni a megosztott internet használatot. Amennyiben megosztott internet kapcsolatot használsz, nem engedélyezett az interakció azzal a játékossal, akivel közös internet megosztást használtok. Amennyiben időszakosan (max. 3 belépés) osztjátok meg az internetet, a megosztás végétől számított 24 óra elteltével lehetséges leghamarabb interakció és koordináció a fiókok között. Tilos egynél több fiókot használni ugyan arról a számítógépről a Gyorsított Szerveren. Új szerver indulása esetében a közös internetkapcsolatot 3 napon belül be kell jelenteni. A megosztott internet kapcsolat használóknak tilos ugyanazt a jelszót használniuk.
Nem megengedett, hogy egy közös internet kapcsolatról használt fiók bármilyen előnyhöz juttasson más, ugyanazon a kapcsolaton futó fiókot. A megosztott interneten futó fiókok nem támadhatnak, támogathatnak, vagy kereskedhetnek egymással a megosztás alatt, és annak végétől számított 24 órán belül. Tilos egy harmadik játékos bevonása, ugyanazon internetkapcsolattal rendelkező játékosok közti kereskedelem vagy nyersanyagküldés céljából. Ebben az esetben mindhárom fiók szabályzatot sért. A megosztott internetkapcsolatot használó játékosoknak szabad ugyan abba a klánba tartozó játékosokat támadniuk, ha különböző játékosokat támadnak. Azok a játékosok, akik időszakosan osztják meg az internet kapcsolatukat, nem támadhatnak, támogathatnak, vagy küldhetnek nyersanyagot ugyanannak a játékosnak addig, amíg az időszakos kapcsolat megszakadása után el nem telik 24 óra. Megosztott internetkapcsolattal játszó fiókok esetében tilos egy fióknak megtorolni a másik fiókon ért sérelmeket. Amennyiben a fiókokba bizonyítottan, nem alkalomszerűen (sorozatosan), rövid időközökben, tulajdonosi jelszóval lépnek be tulajdonosaik azonos számítógépről, multinak minősül még akkor is, ha megosztott internetet használnak.
§4) Megtorlás
A megtorlás azt jelenti, hogy a fiókodból megtámadsz valakit, aki a veled megosztott internetkapcsolaton lévő másik fiókot vagy az általad helyettesített fiókot támadja.A megtorlás ugyanarról a kapcsolatot használó fiókról tilos. További kérdés esetén kérlek, keresd meg a supportot.
Ha egy játékos megtámad, azonos kapcsolatot használó fiók nem állhat bosszút. Mindkét fiók megszegi ebben az esetben a szabályokat. Ha megosztott internetet használó fiókokat, vagy helyettesítés alatt álló fiókokat támad bizonyítottan ugyan az a fiók, csak abban az esetben támadhat vissza mindkét fiók. Ha a helyettesítés alatt álló fiókot megtámadják, csak a helyettesített fiók támadhat vissza és állhat bosszút a két fiók közül (helyettes és helyettesítői közül). Ha a helyettesítő bosszút akar állni, akkor meg kell várnia, míg a helyettesítés végétől számított 24 óra eltelik.
§5) Helyettesítés
A helyettesítés egy időszakos megoldása annak, hogy egy játékostárs fiókja felügyelet alatt maradjon, amíg a tulajdonos nem tud belépni a fiókjába. A helyettesítési időszak alatt és az azt követő 24 órás időszakban a helyettes és helyettesített fiókok számára az interakció és koordináció nem engedélyezett; ugyan ez azokra a fiókokra is igaz, akik a helyettes és helyettesített fiókokkal bárminemű (helyettesítés vagy megosztott internet kapcsolat) kapcsolatban állnak. Nem engedélyezett olyan támogató fiókok használata, amelyek más fiókok előrejutását segítik. Azok a fiókok, amelyet ebből a célból hoztak létre, zárolásra kerülnek. A helyettesítő és helyettesített fiókok tulajdonosai egyaránt felelősek a fiókokért, és a fiókokkal elkövetett bűnökért. Légy biztos abban, hogy a helyettesítődben megbízhatsz, és akkor vállalj egy helyettesítést, ha biztos vagy abban, hogy a helyettesített fiók szabályszerűen játszik. A helyettesített fiókot úgy kell felügyelni, hogy az csak saját hasznot termeljen, harmadik fél előnyhöz ne jusson a helyettesítés által. Szabályellenes visszaélni a helyettesítéssel. Az a helyettes, aki szándékosan tönkreteszi vagy súlyos kárt okoz a helyettesített fiókban, büntetésre számíthat.
A fiókhelyettesítő büntethető akkor, ha bizonyítható a szándékosság a fiók hanyatlásában a tulajdonos szándéka ellenére. Arra kérjük játékosainkat, hogy úgy válasszanak helyettest, hogy tudják, a support NEM tesz jóvá a helyettes által okozott kárt. Minden helyettesítő és helyettesített fiók a helyettesítés időszaka alatt megosztott internetkapcsolatról játszanak, így rájuk is a 3-as paragrafus pontjai is vonatkoznak. Engedélyezett két különböző játékos támadása a saját fiókodról és a helyettesített fiókról, akkor is, ha ugyan abba a klánba tartoznak. A helyettesítő és helyettesített játékosoknak tilos ugyanazt a jelszót használniuk. Fontos megjegyezni, hogy a 24 órás terminus azt jelenti, hogy 24 óra eltelte után indíthatók csak támadások/támogatások/kereskedők.
Engedélyezett falvakat támadni és meghódítani a helyettesített fiókkal. Tilos az internet kapcsolatodat használó más fiókok részére nyersanyagot küldeni a helyettesített fiókról. Tilos a helyettesítés akkor, ha az a helyettesítőnek bármilyen hasznot eredményez. Tilos erősítést, támadást küldeni játékos számára a helyettesített fiókról, és mindeközben a saját fiókodról is. Ez még akkor is szabályellenes, ha a két fiókból indított támadás/támogatás között 24 óra eltelik. Azonos játékost a helyettesítő és a helyettesített fiók csak a helyettesítést követő 24 óra elteltével támadhatnak. Minden interakció tiltott a fiók-helyettesítés befejezését követő 24 órában A helyettes és a helyettesített fiókokkal közös megosztást, vagy további helyettesítői helyeken lévő fiókok sem támadhatnak, támogathatnak azonos fiókokat, és nyersanyagot sem küldhetnek. Tilos információt kiadni a helyettesített fiókról, legyen az sereglétszám, vagy épületszint.
Amennyiben a játékos a supportba írt levelében "KLÁNHÁBORÚ VÉGRENDELET"-ben előre megadja, mekkora távollét és helyettesítés után lehet a fiókot úgy kezelni mintha ő nem jönne vissza, akkor a support csapata ezt figyelembe veszi ellenőrzései során. A levél visszavonásig érvényes.
§6) Hosszútávú helyettesítés
A hosszútávú (minden, 60. napnál tovább tartó) helyettesítés szabályellenes, kivéve, ha a helyettesítő TUDJA, hogy a tulajdonos vissza fog térni. Ezt a support ellenőrizheti, és ilyenkor kérheti a tulajdonostól származó meghatalmazást.
Ha a fiók gazdája a későbbiekben visszatér, és a helyettesítő tudja, mikor tér vissza a tulajdonos, akkor a hosszútávú helyettesítés engedélyezett. Ebben az esetben a fiók korlátozva lesz. Ha a tulajdonos bizonyíthatóan elhatározza, hogy nem tér vissza a játékba, akkor a fiókot nem lehet a továbbiakban helyettesként tovább felügyelni. Ebben az esetben a helyettesítést azonnal meg kell szüntetni. Azok a fiókok, amelyeknek nincs tulajdonosa, és helyettesítés útján viszik a fiókot, azok tartós helyettesítés alatt állnak. Ha a helyettesítő tudja, hogy a fiók tulajdonosa visszatér, és a helyettesítő felvállalja a helyettesítést, akkor a következő szabály lép érvénybe: 60 nap elteltével, a következő 60 napra (azaz a 120. napig) a fiók „korlátozott” fiókká válik. Ekkor a helyettes nem tud támadni és támogatni más játékosokat a helyettesített fiókból, valamint nem tud más játékosok számára nyersanyagot küldeni. A 120. nap után a helyettesítést minden indok nélkül a support csapat megszüntetheti.
§7) Fiókok egyesítése
Amennyiben a szabályoknak megfelelően történik, engedélyezett a faluk átadása egy játékostársnak harc nélkül. Ez a gyakorlatban azt jelenti, hogy a falukat nemesekkel kell elfoglalni, a falukat a support nem csatolja át egy másik fiókhoz. Az azonos internetet használó fiókok között ez a tevékenység tilos, akkor is, ha jelenleg nem játszanak azonos internetkapcsolatról, de régebben többségében ezt használták.
§8) Kommunikáció
Tilos más játékosok zaklatása, sértegetése, vagy egyéb bárminemű támadó hangnem. Minden olyan játékos- és klánprofil, játékosnév, falunév vagy egyéb írásos megnyilvánulás tiltott, amely más játékosokat felzaklat, megsért, fenyeget. A valós életre utaló megnyilvánulások, bármilyen szexuális tartalom, politikai megnyilvánulás, különösen a szélsőséges politikai tartalom, vallási fanatizmus, rasszista, vagy egyéb módon kifogásolható, helytelen megnyilvánulás tiltott a játék keretein belül. Lánclevelet, tolvajjátékokra hivatkozást, vagy bármilyen más, ehhez kapcsolódó hivatkozást tilos küldeni. Tilos továbbá a játékot bármilyen reklámtevékenységre használni. Adathalász, vagy más olyan levelezés, mely más játékosok jelszavát próbálja meg megszerezni, tiltott. Spam, és reklámlevelek küldése tilos, akárcsak a profilban való megjelentetésük.
Szabad játékost Kezdőnek (Noob) nevezni, és elfogadható hangnemet használva a játéktudásukat kritizálni. Szabad játékost nyersanyagokkal kapcsolatosan zsarolni. A klánprofilban található minden nemű szabálysértés a klán alapítóját és azokat a személyeket terheli, akik jogkörüknél fogva képesek megszüntetni a szabálysértést. Tilos supporternek kiadni magad. Tilos pornográf tartalom megjelenítése a profilon, vagy egyéb a játékhoz köthető helyeken. Tilos minden rasszista, politikai utalás (és ehhez köthető szervezetek, terrorszervezetek, egyéb olyan csoportok, melyek tagjai szélsőségesek; fegyverviseléshez, bűnözői csoportokhoz köthetők), vallási nézeteket sértő, illegális, diszkriminatív vagy erre való utalás a játékosprofilban, játékosnévben, klánprofilban, külső vagy belső fórumon, közleményekben, levelekben vagy más médiumon. Ezek megjelenítése azonnali kizáráshoz vezet. Klánok esetében azok a személyek kerülnek végleges kizárásra, akik megfelelő jogkörrel bírnak a szabálytalanság megszüntetésére
Klánok esetében, sértő kommunikáció bármely formájánál azok a személyek kerülnek végleges kizárásra, akik megfelelő jogkörrel bírnak a szabálytalanság megszüntetésére
Tilos az adathalászat bármelyik formája (jelszavak, felhasználónevek, e-mail címek kicsikarása felhasználóktól) a fórumban, üzenetben vagy más médiumban. Szabályellenes bármely Moderátorral, Supporterrel, vagy Adminisztrátorral való személyeskedés. Arra kérjük a játékosokat, hogy biztonságuk érdekében ne nevezzék el úgy a fiókjaikat, hogy abban szerepeljen az e-mail címük, vagy a teljes nevük. Szigorúan tilos bárkit prémium pont kicsikarása céljából zsarolni. A játékos- és a klánprofiloknak magyar vagy angol nyelvűnek kell lennie. Ha a kifejezés az alapműveltség részét képezi, eltekintünk a fordítási/fogalommagyarázati kötelezettségtől. Profil tartalomban tiltott bármilyen céget, szolgáltatást, játékot, vagy más, az Innogames csoporthoz NEM tartozó, üzletmenetet bármilyen formában elősegítő link, hirdetés profilon, klánprofilon való megjelentetés. Profil tartalomban youtube és egyéb linkek megjelentetése akkor engedett, ha azok nem tartalmaznak hirdetést és egyéb tiltott tartalmat. Tilos valós magánadatokat tartalmazó vagy support levelezés megjelentetése, terjesztése a külső fórumon, belső fórumon, klánprofilon, levelezésben vagy játékos adatlapon. Engedélyezett saját profilon való levelezés vagy idézet megjelenítése egy másik játékostól, ha az idézet nem tartalmaz a való életre vonatkozó magánadatot. Nem engedélyezett más játékosok uszítása vélt vagy valós sérelem alapján. Nem engedélyezett más játékosok szabályszegésre való felbujtása.
§9) Fiók eladása
Tilos kereskedelmi célból játszani fiókokon. Nem engedélyezett vásárolni, eladni fiókokat vagy falvakat prémium pontért, vagy egyéb más, NEM a játékon belüli előnyszerzés céljából. A több világot érintő átadások is tilosak amennyiben kereskedelmi céllal történnek.
Tilos eladni, megvenni, vagy felkínálni bármely fiókot, vagy a fiók bármely elemét (nyersanyagokat, falvakat, csapatokat...) ebay-en vagy bármilyen más médiumon.
Tilos nyersanyagokat pénzért, vagy prémium pontért kínálni a profilodban.
Tilos bármilyen játékon belüli tevékenységért (pl. kémlelés, információ szolgáltatás) elfogadni, felkínálni prémium pontokat.
Engedélyezett a seregeid felkínálása ugyanazon szerver egyik játékosának, nyersanyagok fejében.
Tilos pénzt vagy prémium pontot felkínálni és elfogadni azért, hogy egy játékost megtámadjanak, megvédjenek, vagy nyersanyaggal támogassák.
Tilos zsarolni prémium pontért
Tilos prémium pontot felkínálni külső források megszerzéséhez (pl. script, grafikai csomag)
Ha nem vagy biztos benne, mi szabályos és mi nem, kérünk fordulj a support csapathoz.
§10) Botok és scriptek
A játékot csak hagyományos böngészővel szabad játszani. Botok és más programok használata, amik automatizálják a játéktevékenységet, tilos. A Greasemonkey-Scriptek használata tilos.
A gyorsgombok segítségével lehetőség van JavaScript-parancsok végrehajtására. Ezek a scriptek programozhatóak, hogy egy klikkel feladatokat (maximum egyet) hajtsanak végre (pl. egységek kiképzése).
Ha nem vagy biztos abban, hogy melyik script legális és melyik nem, akkor a FÓRUMBAN megtekintheted a Support által ellenőrzött és elfogadott scriptek listáját. Ha van olyan scripted, amelyik nem szerepel a listán, küldened kell egy levelet a supportnak, hogy ellenőriztesd.
Fontos: ezt még a telepítés előtt kell megtenned. Amennyiben a Support elfogadja, akkor kiteszi a listára, és te is szabadon telepítheted.
Minden olyan eszköz használta tiltott, amely egy órás időtartamnál gyakrabban kezelik a fiókot és a világunkról megszerezhető adatokat.
Azokat a kiegészítő eszközöket használni engedélyezett, amelyek nem befolyásolják a játék menetét. (pl. www.twstats.com) Minden script, ami ezekben a TOPICokban ban megtalálható, az engedélyezett. Tilos bármilyen script használata, ami közvetlen hivatkozásokat eredményez az oldal használatában, vagy a gyorsgombokat helyettesíti azok számára, akik nem rendelkeznek prémium fiókkal. Tilos bármilyen eszköz használata, ami automatikusan küldi, vagy megkönnyíti a csapatok küldését. Tilos készíteni, ajánlani vagy használni olyan eszközöket, amelyek automatikusan információt küldenek számodra abban az esetben ha támadnak, vagy bármi más történik. Tilos készíteni, ajánlani vagy használni olyan eszközöket, amelyek automatikusan információt fűznek a térkép tartalmához. Tilos bármilyen eszköz használata, ami automatikusan küldi, vagy megkönnyíti a csapatok küldését, legyen az támadás vagy támogatás. Ez egy olyan dolog, amit minden játékosnak saját maga kell végeznie. Engedélyezett automatizált körlevelek küldése az aktuális klánhírekről.
§11) Nyelv
A Klánháború magyar és angol nyelvű játék. Egyéb nyelvet a játékon belül használni tilos. Ez minden felületre érvényes, legyen az játékos – vagy
klánprofil, fórum bejegyzések, levelezés, és egyéb megjelenés. Egy idegen nyelvű rövid idézet kitehető, abban az esetben, ha a magyar fordítás is megtalálható alatta. Ha a kifejezés az alapműveltség részét képezi, eltekintünk a fordítási/fogalommagyarázati kötelezettségtől. Tilos olyan klánt alapítani, amely a jelentkező tagokat nemi, vallási, faji, nemzetiségi hovatartozásuk alapján diszkriminálja. A supporttal való levelezés nyelve az magyar és angol, egyéb esetben nem kapsz választ. Falunevek esetében: angol, magyar az irányadó nyelv, ettől eltérni akkor lehet, ha az egyéb nyelven elnevezett falunevet a profilban fordítással vagy magyarázattal megjelenítik (pl.: faluneveim fantázianevek. Vagy: faluim Zulu királyokról neveztem el).
Falunévnek olyan elnevezések választhatók, amelyek egyéb szabályokat nem sértenek. §12) Bugok és hibák
Minden játékosnak kötelessége a kritikus hibák jelentése. A hibák segítségével történő előnyszerzés kizárást, és kiegészítő büntetéseket eredményez.
Ha észreveszed, hogy ingyen kapsz nyersanyagokat egy hibának köszönhetően, tilos ezt a hibát bármilyen formában kihasználnod, és kötelességet ezt azonnal jelenteni.
Ha észreveszed, hogy több egységed van, mint amit egy 30. szintű tanya el tud látni, kötelességed ezt azonnal jelenteni.
§13) Egyéb rendelkezések
Ha szabályszegésről tudomást szerzel, akkor kötelességed jelenteni a support felé.
Minden, amit leírtál, bizonyíték lehet az ellened folytatott eljárásban. Nem fogadjuk el, ha később azt mondod, vicceltél.
Más játékosok bátorítása és szabályszegésre buzdítása (akár félrevezetve őket) szabályellenes, és büntetendő.
Bug vagy egyéb hiba észlelése esetén a support értesítése kötelező, ennek elmulasztása büntetést von maga után.
Inaktív fiókok 14 nap után törlődnek.
A zárolt fiókok az esetek többségében 14 nap után törlődnek.
A kizárás következtében a Prémium Fióktól elesett játékos nem jogosult kártérítésre.
A supporttal szembeni nem megfelelő hangnem, illetve a supportrendszer indokolatlan igénybevétele kizáráshoz vezethet.
A felsorolt szabályok csak példák, a support az itt nem említett esetekben is szabhat ki büntetést.
InnoGames GmbH ·	Impresszum ·
· ÁSzF